7η Προσομοίωση Συνεδρίασης της Ολομέλειας του Ευρωπαϊκού Κοινοβουλίου στα Εκπαιδευτήρια Μαντουλίδη

Το σχολείο μου, το 3ο Γενικό Λύκειο Αλεξανδρούπολης έλαβε μέρος στο πρόγραμμα «Προσομοίωση Συνεδρίασης της Ολομέλειας του Ευρωπαϊκού Κοινοβουλίου» το οποίο πραγματοποιήθηκε στη Θεσσαλονίκη στις εγκαταστάσεις των εκπαιδευτηρίων Μαντουλίδη. Διακόσιοι (200) περίπου μαθητές του Λυκείου και εκπαιδευτικοί δεκατεσσάρων (14) σχολείων από όλη την Ελλάδα και την Ομογένεια συμμετείχαν στο πρόγραμμα. Συγκεκριμένα το σχολείο μας συμμετείχε με 18 άτομα από την Α’ και Β’ λυκείου.

Το ταξίδι σε όλη αυτή τη πολύ ενδιαφέρουσα διαδικασία διήρκησε δύο ημέρες, 18 έως 19 Ιανουαρίου. Την πρώτη μέρα που φτάσαμε μας υποδέχτηκαν οι υπεύθυνοι και όλα τα παιδιά που συμμετείχαν στο πρόγραμμα. Μετά την όμορφη υποδοχή που μας είχαν ετοιμάσει, περάσαμε στο θέατρο του Πολιτιστικού Κέντρου και εκεί οι αρμόδιοι μας ενέταξαν σε διαφορετικές ομάδες και ακολουθήσαμε τους προέδρους των επιτροπών μας στις αντίστοιχες αίθουσες. Έπειτα ακολούθησε μια πολύ ενδιαφέρουσα δράση το «Team building» που μας βοήθησε μέσω διάφορων παιχνιδιών και συζητήσεων για τον χαρακτήρα και τα ενδιαφέροντά μας, να έρθουμε πιο κοντά. Στη συνέχεια ξεκινήσαμε με τις εργασίες των επιτροπών, θέτοντας δηλαδή θέματα προς συζήτηση. Ήταν μία πολύ ωραία διαδικασία, γιατί αναλύαμε τις ιδέες του καθενός, λέγαμε τα επιχειρήματά μας γινόταν διάλογος και ακούγονταν οι απόψεις όλων. Πολλές φορές υπήρξαν και διαφωνίες. Ακούστηκαν λοιπόν πολλές και διαφορετικές απόψεις που βοήθησαν στη σύνταξη των κειμένων, τη συγγραφή ψηφισμάτων και την προετοιμασία των ομιλιών που θα εκφωνούσαν κάποια μέλη της ομάδας. Κατά τη διάρκεια όλης αυτής της διαδικασίας γίνονταν διαλείμματα προσφέροντας μας φαγητό και χυμούς. Η πρώτη μέρα περάστε τόσο ευχάριστα και εποικοδομητικά που δε καταλάβαμε πότε νύχτωσε.

Την επόμενη μέρα φτάσαμε στα εκπαιδευτήρια νωρίς το πρωί, ώστε να προλάβουμε να οργανώσουμε και να ολοκληρώσουμε τις ομιλίες μας με τη βοήθεια των αρμόδιων των επιτροπών. Αφού λοιπόν, τελειώσαμε με αυτή τη διαδικασία συγκεντρωθήκαμε στο αμφιθέατρο όλοι οι σύνεδροι από όλες τις ομάδες. Ακολούθησε η Τελετή Έναρξης και οι Χαιρετισμοί από την Ολομέλεια. Η ατμόσφαιρα ήταν πολύ ζεστή, το κλίμα πολύ οικείο και αυτό μας βοήθησε να αποβάλουμε το άγχος που είχαμε.

Έπειτα, ξεκίνησε η παρουσίαση των εργασιών της Συνεδρίασης της Ολομέλειας του Ευρωπαϊκού Κοινοβουλίου. Αρχικά, ο Πρόεδρος της Ολομέλειας γνωστοποιούσε το θέμα της κάθε επιτροπής, ακολουθούσε η Εισήγηση - Παρουσίαση. Μετά την ομιλία πραγματοποιήθηκε Υπεράσπιση του ψηφίσματος, η Αντίκρουση και ακολουθούσαν οι ερωτήσεις για το ψήφισμα και οι απαντήσεις. Όλα τα παραπάνω εκφωνήθηκαν από παιδιά-συνέδρους τα οποία προετοίμασαν τις ομιλίες τους. Αφού ολοκληρώθηκε η Παρουσίαση από όλες τις ομάδες οι σύνεδροι αποφάσισαν για τα ψηφίσματα που θεωρούσαν ότι έπρεπε να γίνουν νόμοι του Ευρωπαϊκού Κοινοβουλίου. Στη συνέχεια έγιναν οι απονομές των βραβείων στους συνέδρους από τους Ευρωβουλευτές, τους Βουλευτές και Εκπροσώπους του Γραφείου του Ευρωπαϊκού Κοινοβουλίου στην Ελλάδα και της Αντιπροσωπείας της Ευρωπαϊκής Επιτροπής στην Ελλάδα. Ήταν μια πολύ ωραία εμπειρία, γιατί διευρύναμε τους πνευματικούς μας ορίζοντες, μάθαμε καινούρια πράγματα, αποκτήσαμε νέες εμπειρίες και γνωρίσαμε νέους ανθρώπους.

Υπεύθυνοι συνοδοί καθηγητές του προγράμματος ήταν:

1. Κ. Γαρουφαλλίδου
2. Κ. Παναγιωτίδου
3. Κ. Παράσχου

Το άρθρο συνέταξε η Θεοδώρα Χάμου του τμήματος Β2